આ જ રીપોર્ટમાં કહેવામાં આવ્યું છે કે ગુજરાતે તેના કૂલ ભૂગર્ભ જળનું 68% પાણી યુઝ કરી લીધું છે. જેના કારણે આ કેમિકલ્સમાં વધારો થયો હોવાનું પણ માનવામાં આવે છે. કેન્દ્રીય જળસંપદા મંત્રાલય દ્વારા જાહેર કરવામાં આવેલ પ્રેસ રીલિઝમાં 2011માં વર્લ્ડ હેલ્થ ઓર્ગેનાઇઝેશન(WHO) દ્વારા આપવામાં આવેલ પીવાના પાણી અંગેના ધારાધોરણના આંકડા આપવામાં આવ્યા છે. જે મુજબ એક લિટરમાં ફ્લોરાઇડનું પ્રમાણ 1.5 મિલિગ્રામથી વધુ ન હોવું જોઈએ. જ્યારે નાઇટ્રેટનું પ્રમાણ પ્રતિલિટર વધુમાં વધુ 50 મિલિગ્રામ જેટલું જ હોવું જોઈએ. જ્યારે બ્યુરો ઓફ ઇન્ડિયન સ્ટાર્ડર્ડ(BSI)ના ધારાધોરણો પણ WHOના આંકડા એકસરખા છે. ફક્ત નાઇટ્રેટનું પ્રમાણ 50 મિલિગ્રામની જગ્યાએ ભારતીય સ્ટાન્ડર્ડ મુજબ 45 મિલિગ્રામ હોવું જોઈએ.